Mati Mägi

Mati Mägi (7. juuni 1941 Viljandi – 1. august 2013 Tartu) oli Tallinna transpordijuht.

Ta lõpetas aastal 1965 Tallinna Polütehnilise Instituudi.

Ta töötas Viljandi autobaasis ja Tallinna Taksopargis peainsenerina ning koondises Tallinna Autoveod peadirektori I asetäitjana. 25. jaanuaril 1980 asus ta tööle Tallinna Autobussipargi (hilisema Tallinna Autobussikoondise) direktorina, millisel ametikohal töötas ta aastatel 1980–2010.

Ta on andnud olulise panuse ettevõtluse arendamisse, olles aastatel 1989–1993 Estline Eesti juhatuse esimees ja aastatel 1990–2004 Autoettevõtete Liidu president.

Tema aastatepikkusest koostööst erinevate bussitootjatega kujunes välja idee linnaliinibusside tootmiseks Eestis. Ta oli üks põhilisi initsiaatoreid AS Baltscan käivitamisel aastal 1993 Tartus.

Tunnustus
2000 Tallinna teenetemärk
2006 Valgetähe V klassi teenetemärk

Kirjandus
Postimees 7. august 2013 (nekroloog)

Eesti insenerid
Tallinna Tehnikaülikooli vilistlased
Valgetähe V klassi teenetemärgi kavalerid
Sündinud 1941
Surnud 2013